Preĝejo Reĝino de Rozario (Tárnok)

La paroĥa preĝejo Reĝino de Rozario estas sakrala historia monumento en grandvilaĝo Tárnok (Hungario).

 Historio 
En Tárnok ekzistis mezepoka kirko, kiu parte ruiniĝis dum dominado de turkoj. En 1725 la paroĥo estis reestablita, poste inter 1731-1737 el la restanta ruina didomo oni konstruis barokan preĝejon. Incendio bruldetruis ĝin en 1762, poste rekonstruiĝis almenaŭ preĝdomo, ja la turo nur en la frua 19-a jarcento rekonstruiĝis. Renovigaj laboroj okazis en 1844, 1867 kaj 1948, krome la turo kun la tegmento en 2012. La instalaĵoj estis faritaj plejparte en la malfrua 18-a jarcento. La 3 sonoriloj estis faritaj en 1888, 1966 kaj 1967. La orgeno estis kreita en 1934. 

 Konstruaĵo 
La kirko situas sola laŭ la ĉefstrato en korto, sed la fasado rekte atingas la trotuaron. La fasado estas simetria, tamen dekstre ia aldonaĵo rompas la simetrion. En la korto maldekstre krucifikso troviĝas. La enirejo funkcias meze, sed ankaŭ la menciita aldonaĵo havas alian enirejon. La plej supre la turo altiĝas, la turpinto estas piramida. Inter la enirejo kaj turo ronda fenestro situas. La navo finiĝas en okangula absido, sed maldekstre sakristio aliĝas.

Kermeso okazas en la 7-an de oktobro.

 Fontoj 
 oficiala paĝo kun foto
 hungare kun fotoj
 hungare kun fotoj
 hungare kun foto
 leksikono

Tarnok
Tarnok